google/wiki40b huggingface dataset:
Ιορδάνης Βογδάνου

Καριέρα

Ο Βογδάνου εντάχθηκε στα τμήματα υποδομής του Άρη το 1925, σε ηλικία δεκαπέντε ετών. Από την επόμενη κιόλας χρονιά, έπαιξε σε διάφορα φιλικά παιχνίδια της ομάδας, ενώ την σεζόν 1927-28 συμμετείχε σε μερικά παιχνίδια του πρωταθλήματος Θεσσαλονίκης, πετυχαίνοντας δύο τέρματα. Στην τελική φάση του πανελλήνιου πρωταθλήματος, αγωνίστηκε στο ματς εναντίον του Ατρόμητου στις 17 Ιουνίου 1928, το οποίο ο Άρης κέρδισε με 3-1 και κατέκτησε τον τίτλο.
Από την σεζόν 1928-29, ήταν βασικό μέλος της ενδεκάδας των "κίτρινων", παίζοντας σε έξι από τα δέκα παιχνίδια του πρωταθλήματος Θεσσαλονίκης και σκοράροντας δύο γκολ. Επίσης, συμμετείχε στους δύο αγώνες μπαράζ κατά του ΠΑΟΚ, όπου ο Άρης κέρδισε με 4-3 στις 2 Ιουνίου 1929.
Για το πρωτάθλημα Θεσσαλονίκης της σεζόν 1929-30, ο Βογδάνου αγωνίστηκε σε εννέα αγώνες και πέτυχε οκτώ γκολ, ενώ έπαιξε και στα τέσσερα παιχνίδια της τελικής φάσης, σκοράροντας τρία τέρματα. Παράλληλα, με το σκοράρισμα, αγωνιζόμενος ως δεξί εξτρέμ, διακρινόταν για την δημιουργία φάσεων τις οποίες αξιοποιούσαν οι Αγγελάκης και Κίτσος.
Το 1932, αγωνίστηκε στον πρώτο τελικό κυπέλλου Ελλάδας και κατέκτησε τον τίτλο του πρωταθλητή, πετυχαίνοντας πέντε γκολ. Σημαντικότερο εξ αυτών το γκολ της ανατροπής εναντίον του Ολυμπιακού, στις 29 Μαΐου 1932, με το οποίο ο Άρης κέρδισε με 2-1, κατακτώντας τον τίτλο.
Την επόμενη χρονιά, ήταν φιναλίστ του κυπέλλου Ελλάδος για δεύτερη φορά, αφού ο Άρης ηττήθηκε αυτή την φορά από τον Εθνικό. Οι "κίτρινοι" κατέκτησαν την πρώτη θέση του Βορείου Ομίλου του πανελλήνιου πρωταθλήματος, φτάνοντας στην δεύτερη θέση στην τελική φάση.
Ακολούθησαν τα πρωταθλήματα Θεσσαλονίκης του 1934 και του 1938, το πρωτάθλημα Βορείου Ομίλου του 1935, η τέταρτη θέση στο πρωτάθλημα του 1936 και η τρίτη θέση στο πρωτάθλημα του 1938, πριν ο Βογδάνου κρεμάσει τα παπούτσια του, όντας ένας από τους μακροβιότερους και πιο επιτυχημένους προπολεμικούς ποδοσφαιριστές του Άρη.
Σελαπάν Ραμανάθαν

Προφίλ

Γεννήθηκε στις 3 Ιουλίου του 1924. Ο πατέρας του μην αντέχοντας τα συσσωρευμένα χρέη, αυτοκτόνησε, όταν ο Σελαπάν ήταν 8 ετών. Αργότερα ο Ραμανάθαν εργάστηκε ως μεταφραστής. Ο Σελαπάν παντρεύτηκε την Urmila (Umi) Nandey.
Εξελέγη Πρόεδρος χωρίς αντίπαλο στις 18 Αυγούστου του 1999. Ορκίστηκε την 1η Σεπτεμβρίου του 1999. Έχει μία κόρη και 1 γιο, ενώ την περίοδο 1990-96 υπηρέτησε ως πρεσβευτής στις ΗΠΑ. Στις 17 Αυγούστου 2005 επανεξελέγη Πρόεδρος χωρίς αντίπαλο. Ανέλαβε καθήκοντα για δεύτερη συνεχή θητεία την 1η Σεπτεμβρίου του 2005.
Τον Ιούλιο του 2011 γνωστοποίησε ότι δεν επιθυμούσε να διεκδικήσει και τρίτη προεδρική θητεία.
Το 2011 τον διαδέχθηκε στο προεδρικό αξίωμα ο Τόνι Ταν.
Πέθανε στο Γενικό Νοσοκομείο Σιγκαπούρης στις 22 Αυγούστου 2016.
Λευκό λιοντάρι

Το λευκό λιοντάρι το οποίο απαντάται περιστασιακά στα εθνικά πάρκα, είναι ένας ιδιαίτερος τύπος του Panthera leo krugeri (Πάνθηρ ο λέων του Κρούγκερ). Το χρώμα που έχει οφείλεται σε υποτελή γονίδια, από τα οποία προκύπτει μία σπάνια γονιδιακή μετάλλαξη. Σήμερα τα λευκά λιοντάρια σπανίζουν στους ζωολογικούς κήπους, αλλά είναι ακόμα πιο σπάνια στην άγρια φύση. Τα λευκά λιοντάρια δεν είναι ακόμα ξεχωριστό υποείδος, παρ'όλο που κάποιοι το θεωρούν. Τα σημερινά εξημερωμένα λευκά λιοντάρια είναι απόγονοι δύο νεαρών ατόμων που εντοπίστηκαν και αιχμαλωτίστηκαν στο καταφύγιο Τιμμπαβάτι στη Νότια Αφρική το 1975. Όμως το 1938 θεάθηκαν για πρώτη φορά, αποδεικνύοντας ότι δεν ήταν φαντασίες οι μύθοι των ιθαγενών που μίλαγαν για λευκά λιοντάρια.

Γενετική

Τα λευκά λιοντάρια δεν είναι αλφιστικά άτομα, αλλά λευκιστικά. Έχουνε κανονική ίριδα, της οποίας το χρώμα μπορεί να είναι καφέ, γκριζομπλέ ή και γκριζοπράσινο. Επίσης έχουνε κανονικά μαξιλαράκια στις πατούσες τους και φυσιολογικά χείλη. Λευκά λιοντάρια με γαλάζια μάτια υπάρχουνε σε ζωολογικούς κήπους, πάρκα ή καταφύγια. Γεννιούνται μερικές φορές από φυσιολογικούς γονείς, οι οποίοι έχουνε κληρονομήσει γονίδια στα οποία οφείλεται το λευκό τους χρώμα από τους γονείς τους, και τα μετέφεραν στους απογόνους τους. Ο λευκισμός, όπως ονομάζεται αυτό το φαινόμενο, δυσχεραίνει την επιβίωση των λευκών λιονταριών στη φύση, με συνέπεια την έλλειψή τους στο φυσικό περιβάλλον. Ένα μεγάλο πρόβλημα για τη διατήρηση των λευκών λιονταριών είναι οι ενδογαμίες, οι οποίες γίνονται με σκοπό τη διατήρηση των λευκών λιονταριών στην αιχμαλωσία, αλλά υπάρχει φόβος προκύψουν προβλήματα όπως και συμβαίνει και στις λευκές τίγρεις (στραβισμός, προβλήματα στον εγκέφαλο, στον ουρανίσκο και στη σπονδυλική στήλη).

Στην άγρια φύση και ενδημική έκταση

Το 2003 η WTL (Global White Lion Protection Trust), πρότεινε για πρώτη φορά τον επαναπάτρισμό των λευκών λιονταριών στο ενδημικό τους περιβάλλον, στο καταφύγιο Τιμμπαβάτι στην Ν.Αφρική. Προγενέστερες έρευνες έχουνε δείξει ότι τα λευκά λιοντάρια κυνηγούνε το ίδιο ή και περισσότερο επιτυχώς με τους "χρωματιστούς" συγγενείς τους. Πιο προσεκτικές μελέτες όμως έδειξαν ότι τα λευκά λιοντάρια έχουνε πολύ λιγότερες επιτυχίες στο κυνήγι σε σχέση με τα φυσιολογικά λιοντάρια, λόγω του χρώματός τους που δεν τους παρέχει αρκετή κάλυψη. Τελικά η WTL αποφάσισε να αναμείξει φυσιολογικά λευκά και χρωματιστά λιοντάρια στην ενδημική τους περιοχή.Τα λευκά λιοντάρια στην άγρια φύση κυνηγάνε αντιλόπες, γαζέλες, γκνου, ζέβρες, φακόχοιρους και σπάνια καμηλοπαρδάλεις.
Γκαετάνο Ντονιτσέττι

Βιογραφικά στοιχεία

Ο Ντονιτσέττι γεννήθηκε στο Μπέργκαμο της επαρχίας της Λομβαρδίας· ήταν ο νεότερος από τα τρία παιδιά μιας πτωχής, μικροαστικής οικογένειας. Έλαβε τα πρώτα του μαθήματα μουσικής από τον Σίμον Μάυρ, έναν γερμανό οπερατικό συνθέτη, που απασχολείτο ως μουσικός διευθυντής στην τοπική εκκλησία περί το 1802. Αρχικά μέλος της εκκλησιαστικής χορωδίας, καταφέρνει το 1806 να εισαχθεί με υποτροφία στη νεοσύστατη από τον Μάυρ μουσική σχολή Lezioni Caritatevoli, όπου και εκπαιδεύεται στην αντίστιξη και τη φούγκα. 
Λαμβάνοντας παραγγελίες από τον Πάολο Ζάνκα, κάνει τα πρώτα του δειλά βήματα στη σύνθεση· μεταξύ αυτών και η 4η του όπερα, η Zoraida di Granata, που προκαλεί τον θαυμασμό του θεατρικού επιχειρηματία Ντομένικο Μπαρμπάια. Ο εν λόγω ιμπρεσάριος του προσφέρει συμβόλαιο για την όπερα της Νάπολης και σύντομα έργα του αρχίζουν και παρουσιάζονται εκεί, αλλά και στη Ρώμη και το Μιλάνο. Η πραγματική αναγνώριση έρχεται περί το 1830, με την όπερα Άννα Μπολένα, που κάνει πρεμιέρα στο Μιλάνο. Ο επακόλουθος θρίαμβος ταξιδεύει το όνομά του κατά μήκος της Ευρώπης, ενώ η επόμενή του όπερα, Το ελιξίριο του έρωτα (1832), καθιερώνεται αμέσως ως ένα αριστούργημα στην κατηγορία του κωμικού μελοδράματος. Μετά την επιτυχία της όπερας Λουκρητία Βοργία (1833), ο Ντονιτσέττι εξαργυρώνει τη φήμη του ακολουθώντας τα βήματα του Ροσσίνι και του Μπελλίνι: παρουσιάζει στο Παρίσι την όπερα Marin Faliero, ωστόσο επισκιάζεται από τους Πουριτανούς του Μπελλίνι. Επιστρέφοντας στη Νάπολη η καριέρα του απογειώνεται με τη Λουτσία ντι Λάμερμουρ, έργο βασισμένο στη νουβέλα του Γουόλτερ Σκοτ Η νύφη του Λάμερμουρ. Σ' αυτήν οφείλει το μεγαλύτερο μέρος της φήμης του και αποτελεί συνάμα ακρογωνιαίο λίθο του μπελ κάντο, που την κατατάσσει πλάι στη Νόρμα του Μπελλίνι. 
Οι παραγγελίες για όπερες έρχονται πλέον τόσο από την Ιταλία όσο και από τη Γαλλία. Μεταξύ άλλων γράφει τον Πολιούτο, που λογοκρίνεται από τις αρχές, καθώς το ιερό του θέμα τον καθιστά ανάρμοστο για τη σκηνή. Κατόπιν τούτου, το 1838 εγκαθίσταται στο Παρίσι, όπου και συνθέτει μια ακόμη επιτυχημένη όπερα, με τίτλο La fille du régiment.
Με τη σύζυγό του, Βιρτζίνια Βασσέλλι, απέκτησαν τρία παιδιά, από τα οποία κανένα δεν επέζησε. Ένα χρόνο μετά τον θάνατο των γονιών του χάνει και τη γυναίκα του, ενώ περί το 1843 ο ίδιος εμφανίζει συμπτώματα σύφιλης και πιθανής διπολικής διαταραχής. Το 1845 εισάγεται σε ίδρυμα αποκατάστασης και αργότερα μεταφέρεται στο Παρίσι, όπου και λαμβάνει την απαραίτητη φροντίδα. Πολλοί φίλοι και συνάδελφοι τον επισκέπτονται — μεταξύ αυτών και ο Τζουζέπε Βέρντι. Σύμφωνα με την επιθυμία του επιστρέφει στη γενέτειρά του, το Μπέργκαμο, όπου και — μετά από αρκετά χρόνια σε κατάσταση ημι-άνοιας — αφήνει το 1848 την τελευταία του πνοή, στην οικία της ευγενούς οικογενείας Σκόττι. Ετάφη αρχικά στο κοιμητήριο του Βαλτέσσε, ωστόσο στα τέλη του 19ου αιώνα η σoρός του μεταφέρεται στη Βασιλική της Σάντα Μαρία Ματζιόρε του Μπέργκαμο, πλάι στο μνήμα του πρώτου του δασκάλου, Σίμον Μάυρ.
Νέα Τυρολόη Σερρών

Γεωγραφία

Το χωριό βρίσκεται 17 χιλιόμετρα βορειοδυτικά της πόλης των Σερρών και 2 χλμ νότια της Σκοτούσσας.

Ετυμολογία

Σύμφωνα με τον Ιορντάν Ν. Ιβάνοφ, το σλαβικό τοπωνύμιο Τοπάλ προέρχεται από το τουρκικό τοπάλ, που σημαίνει κουτσός.

Στην Οθωμανική Αυτοκρατορία

Κατά την διάρκεια του 19ου αιώνα και τις αρχές του 20ου αιώνα, η Νέα Τυρολόη ανήκε στον καζά Σερρών της Οθωμανικής Αυτοκρατορίας.   
Σύμφωνα με τις στατιστικές του Βασίλ Κάντσοφ (« Μακεδονία. Εθνογραφία και στατιστικά στοιχεία»), για το 1900 στο χωριό κατοικούσαν 90 Βούλγαροι χριστιανοί και 140 Τούρκοι .  
Όλοι οι χριστιανοί του χωριού υπάγονταν στο Πατριαρχείο της Κωνσταντινούπολης.

Στην Ελλάδα

Μετά τον Β΄ Βαλκανικό Πόλεμο το 1913, το χωριό προσαρτήθηκε στην Ελλάδα. Στη δεκαετία του 1920 εγκαταστάθηκαν εκεί έλληνες πρόσφυγες από την Τουρκία. Το 1928, η Νέα Τυρολόη ονομάστηκε μικτό τοπικό-προσφυγικό χωριό με 129 προσφυγικές οικογένειες και συνολικά 489 κατοίκους. Το 1927, μετονομάστηκε σε Νέα Τυρολόη από την τουρκική πόλη Τσόρλου. 
Το 1927 μετονομάστηκε σε Νέα Τυρολόη.
SQL

H SQL (αγγλ. αρκτ. από το Structured Query Language) (προφ. /ˌɛs.kjuːˈɛǀ/) είναι μία γλώσσα υπολογιστών στις βάσεις δεδομένων, που σχεδιάστηκε για τη διαχείριση δεδομένων, σε ένα σύστημα διαχείρισης σχεσιακών βάσεων δεδομένων (Relational Database Management System, RDBMS) και η οποία, αρχικά, βασίστηκε στη σχεσιακή άλγεβρα. Η γλώσσα περιλαμβάνει δυνατότητες ανάκτησης και ενημέρωσης δεδομένων, δημιουργίας και τροποποίησης σχημάτων και σχεσιακών πινάκων, αλλά και ελέγχου πρόσβασης στα δεδομένα. Η SQL ήταν μία από τις πρώτες γλώσσες για το σχεσιακό μοντέλο του Edgar F. Codd, στο σημαντικό άρθρο του το 1970, και έγινε η πιο ευρέως χρησιμοποιούμενη γλώσσα για τις σχεσιακές βάσεις δεδομένων.

Ιστορία

Η SQL αναπτύχθηκε στην IBM από τους Andrew Richardson, Donald C. Messerly και Raymond F. Boyce, στις αρχές της δεκαετίας του 1970. Αυτή η έκδοση, αποκαλούμενη αρχικά SEQUEL, είχε ως σκοπό να χειριστεί και να ανακτήσει τα στοιχεία που αποθηκεύτηκαν στο πρώτο RDBMS της IBM, το System R. .
Το πρώτο σύστημα διαχείρισης σχεσιακών βάσεων δεδομένων (RDBMS) ήταν το RDMBS που αναπτύχθηκε στo MIT, στις αρχές της δεκαετίας του 1970 και η Ingres, που αναπτύχθηκε το 1974 στο Πανεπιστήμιο Μπέρκλεϋ. H Ingres εφάρμοσε μία γλώσσα διατύπωσης ερωτήσεων γνωστή ως QUEL, το οποίο αντικαταστάθηκε αργότερα στην αγορά από την SQL.
Προς το τέλος της δεκαετίας του 70 η Relational Software (τώρα Oracle Corporation) είδε τη δυνατότητα αυτών που περιγράφηκαν από Codd, Chamberlin, και Boyce και αναπτυξε την SQL βασισμένο στο RDBMS, με τις φιλοδοξίες πώλησης του στο Αμερικανικό ναυτικό, την Κεντρική Υπηρεσία Πληροφοριών και άλλες Αμερικανικές Υπηρεσίες. 
Το καλοκαίρι του 1979, η Relational Software εισήγαγε την πρώτη διαθέσιμη στο εμπόριο εφαρμογή του SQL και νίκησε την  IBM με τη διάθεση του πρώτου εμπορικού RDBMS για μερικές εβδομάδες.

Επερωτήματα

Ένα επερώτημα (αγγλ. query) συνήθως αποτελείται από:
SELECT *FROM Sygrafeaswhere epitheto = 'Solomos'and onoma = 'Dionysios'
αλλά μπορεί επίσης να περιλαμβάνει GROUP BY, ORDER BY και αλλα:
SELECT Book.title,count(*) AS No_of_Authors
 FROM Book
 JOIN Book_author ON Book.isbn = Book_author.isbn
 GROUP BY Book.titlehaving count(*) > 1ORDER BY No_of_Authors
Με αποτέλεσμα:
Title                   No_of_Authors
----------------------  -------
SQL Examples and Guide     2
The Joy of SQL             3
An Introduction to SQL     5
Pitfalls of SQL            6
1710 Γκόταρντ

Φυσικά χαρακτηριστικά

Τα κυρίως φυσικά χαρακτηριστικά του Γκόταρντ είναι άγνωστα. Ο Γκόταρντ περιστρέφεται γύρω από τον εαυτό του μία φορά κάθε 4 ώρες και 56 λεπτά.
Σεγούντα Λίγα

Ιστορία

Πριν το 1990, υπήρχε μόνο ένα επαγγελματικό, εθνικό πρωτάθλημα στην Πορτογαλία, η 'Πριμέιρα Ντιβιζάο. Οι τελευταίες ομάδες του πρωταθλήματος διαβαθμίζονταν στην Σεγκούντα Ντιβιζάο, ένα περιφερειακό πρωτάθλημα του οποίου οι κορυφαίες ομάδες προβιβάζονταν στην Πριμέιρα Ντιβιζάο. Από την περίοδο 1990-91 μια νέα επαγγελματική κατηγορίας δημιουργήθηκε, παίρνοντας το όνομα Σεγκούντα Ντιβιζάο ντε Όνρα, ενώ η προηγούμενη Σεγκούντα Ντιβιζάο έγινε το τρίτο επίπεδο του πρωταθλήματος και μετονομάστηκε σε Σεγκούντα Ντιβιζάο Β.
Το 1999 η Πορτογαλική Ένωση Επαγγελματικού Ποδοσφαίρου πήρε τον έλεγχο των δύο πρωταθλημάτων εθνικού επιπέδου και μετονόμασε το πρωτάθλημα σε Σεγκούντα Λίγκα και η Σεγκούντα Ντιβιζάο Β επανήλθε στο αρχικό της όνομα Σεγκούντα Ντιβιζάο.

Διοργάνωση

Από την περίοδο 2012-13 συμμετέχουν 22 ομάδες στο πρωτάθλημα, ενώ την περασμένη σεζόν συμμετείχαν 16 ομάδες. Κατά τη διάρκεια της σεζόν, κάθε ομάδα αγωνίζεται με τις άλλες ομάδες δύο φορές, μία φορά στην έδρα της και μία φορά στην έδρα του αντιπάλου, δίνοντας συνολικά 42 αγώνες. Στο τέλος κάθε περιόδου, οι δύο πρώτες ομάδες προβιβάζονται στην Πριμέιρα Λίγκα και οι τρεις τελευταίες ομάδα υποβιβάζονται στο πρωτάθλημα Campeonato Nacional de Seniores.
Στο πρωτάθλημα συμμετέχουν και οι ομάδες «Β». Οι ομάδες αυτές δεν μπορούν να προβιβαστούν στην Πριμέιρα Λίγκα (αφού εκεί συμμετέχουν οι πρώτες ομάδες), αλλά μπορούν να υποβιβαστούν εάν στο τέλος της περιόδους πάρουν μία από τις 3 τελευταίες θέσεις ή αν η κύρια ομάδα υποβιβαστεί από την Πριμέιρα Λίγκα στην Σεγκούντα Λίγκα.
Ιερά Μονή Αγίου Ιωάννη του Προδρόμου Κορακιών (Χανιά)

Ιερά Μονή Αγίου Ιωάννη του Προδρόμου Κορακιών (Χανιά). Γνωστή και ως μονή των Καλογραιών, η Μονή του Αγίου Ιωάννη του Προδρόμου στις Κορακιές Ακρωτηρίου κτίστηκε κατά τον 16ο αι. Από το αρχικό μοναστηριακό συγκρότημα σώζεται το δίκλιτο καθολικό (το δεύτερο κλίτος τιμάται προς τιμήν του Αγίου Γεωργίου) που βρίσκεται στο κέντρο του επιμήκους μοναστηριακού περιβόλου, κάποια κελιά και οι στέρνες για τη συλλογή των όμβριων υδάτων. Λειτουργούσε κανονικά μέχρι το 1821, οπότε και η έναρξη της επανάστασης σήμανε και την καταστροφή της από τους Οθωμανούς. Η μονή ανακαινίσθηκε μετά το 1866 και κατά την εποχή της Αυτονομίας κατέστη ένα από τα πιο σημαντικά προσκυνήματα της Κρήτης.
Χώρα του Μπράνκοβιτς

Η Χώρα του Μπράνκοβιτς (σερβικά : Земља Бранковића) ήταν φεουδαρχικό κρατίδιο που δημιουργήθηκε το 1371 μετά τη διάσπαση της Σερβικής Αυτοκρατορίας. Καταλάμβανε το σημερινό Κοσσυφοπέδιο, τμήμα της Ράσκα και τμήμα της σημερινής Βόρειας Μακεδονίας. Αργότερα προσάρτησε τις πόλεις Πρίζρεν και Ιπέκιο.
Οι κυριότερες πόλεις της χώρας ήταν η Πρίστινα, το Πρίζρεν, το Ιπέκιο, τα Σκόπια, το Ρας (η παλαιά σερβική πρωτεύουσα), οι πλούσιοι οικισμοί με ορυχεία των Τρέπσα, Γιανίεβο, Γκλουχάβιτσα, κ.α. Το κρατίδιο δημιουργήθηκε από τον Βουκ Μπράνκοβιτς, από σερβικό αριστοκρατικό οίκο. Στη Μάχη του Κοσσυφοπεδίου ο στρατός του Μπράνκοβιτς πήρε μέρος και έπειτα από αυτή η επικράτειά του κατάφερε να παραμείνει ανεξάρτητο κρατίδιο. Βρέθηκε γρήγορα όμως σε πόλεμο με τη γειτονική Σερβία του Μοράβα, υποτελές πλέον σερβικό κρατίδιο στους Οθωμανούς. Το 1396 μετά τη Μάχη της Νικόπολης του Δούναβη έχασε τον πόλεμο και η επικράτειά του προσαρτήθηκε στο νέο σερβικό κράτος, το Δεσποτάτο της Σερβίας. Έως τότε ο Μπράνκοβιτς είχε αντέξει όλες τις επιθέσεις του οθωμανικού στρατού.
Τραμ Λευκωσίας

Χαρακτηριστικά του τραμ

Το δίκτυο τράμ στην Λευκωσία θα έχει ως εξής:
Κάθε μέρα θα διανύει 3.091 χιλιόμετρα με 216 διαδρομές
Θα αναπτύσσει μέση ταχύτητα 22,9 χιλιομέτρων την ώρα.
Η συχνότητα διέλευσης τραμ θα είναι ανά 10 λεπτά
Θα διαθέτει 4 βαγόνια (16 στο σύνολο)

Κόστος κατασκευής

Το έργο προβλέπεται να κοστίσει, σύμφωνα με τη μελέτη 216,5 εκ. ευρώ

Στάσεις

1.Γενικό Νοσοκομείο Λευκωσίας, 2.Mazda, 3.Λεωφόρος Λεμεσού, 4.Λύκειο Αρχιεπισκόπου Μακαρίου Γ’, 5.Πολυτεχνική Σχολή Πανεπιστημίου Κύπρου, 6.Hilton Cyprus, 7.Πάρκο Αγίου Σπυρίδωνα, 8.Πλατεία Σολωμού, 9. Κυπριακό Εμπορικό και Βιομηχανικό Επιμελητήριο, 10.Σεβέρη, 11.ΣΠΕ Λακατάμιας-Δευτεράς ΛΤΔ, 12.Δημαρχείο Στροβόλου, 13.Κωστή Παλαμά, 14.Pepsi, 15.Σπύρου Κυπριανού, 16.Αρχιεπισκόπου Μακαρίου Γ’, 17.Λακατάμια
Κύπελλο Κυπελλούχων Ευρώπης ποδοσφαίρου 1982-83

Την περίοδο 1982-83 το Κύπελλο Κυπελλούχων Ευρώπης κατέκτησε η Αμπερντίν ΦΚ κερδίζοντας στον τελικό την Ρεάλ Μαδρίτης.
Δεντρογαλιά

Περιγραφή

Φθάνει σε μήκος τα 120 εκ και έχει μικρό κεφάλι, χρώμα λαδί με μαύρα στίγματα στη ράχη του και άσπρο στην κοιλιά. Η ουρά του είναι πολύ λεπτή και φτάνει τα 30 εκ. Κατά τους φθινοπωρινούς και χειμερινούς μήνες.

Βιότοπος

Ζει σε δάση και ξηρές περιοχές της νότιας Ευρώπης, της Μικράς Ασίας, της Δαλματίας και της Νοτιοδυτικής Ασίας. Ειδικότερα στην Ευρώπη, απαντάται στην Αλβανία, στη Βοσνία και Ερζεγοβίνη, στην Ιταλία, στο Μαυροβούνιο, στη Σλοβενία, στην Ελλάδα (σε νησιά όπως στην Κρήτη, την Εύβοια, στα Κύθηρα και στα Επτάνησα) και στην Κροατία.

Τροφή και επικινδυνότητα

Η τροφή του περιλαμβάνει μικρά ερπετά και τρωκτικά αλλά και πτηνά. Ο ζαμενής δεν θεωρείται επικίνδυνο φίδι από την άποψη ότι δεν έχει δηλητήριο, ωστόσο μπορεί να επιτεθεί στον άνθρωπο.
Earthlings (ταινία)

Πλοκή

Καλύπτει καταστήματα κατοικίδιων ζώων, εκτροφεία κουταβιών, και τις ιδιότητες των ζώων, το Earthlings περιλαμβάνει πλάνα που λαμβάνονται μέσω της χρήσης των κρυφών καμερών για να καταγράφουν την πρακτική που γίνονται ημερησίως σε μερικές από τις μεγαλύτερες βιομηχανίες στον κόσμο, οι οποίες στηρίζονται στα ζώα. Αντλεί παραλληλισμούς μεταξύ του ρατσισμού, του σεξισμού και του σπισισμού.

Παραγωγή

Η ταινία ξεκίνησε ως σχέδιο από τον συγγραφέα, σκηνοθέτη και παραγωγό Σον Μόνσον που είχε πυροβοληθεί στο καταφύγια ζώων γύρω από το Λος Άντζελες το 1999. Ο Μόνσον αρχικά γύρισε σκηνές για διαφημίσεις κοινωνικού ενδιαφέροντος για τον ψεκασμό και την στείρωση των κατοικίδιων ζώων, αλλά αυτό που τον είδε να μετακινηθεί τόσο πολύ που μετατράπηκε σε ένα ντοκιμαντέρ. Η ταινία θα πάρει άλλα έξι χρόνια για να ολοκληρωθεί λόγω της δυσκολίας απόκτησης βίντεο μέσα σε αυτές τις βιομηχανίες.

Προβολή

Ο Χοακίν Φίνιξ σχολίασε σχετικά με το ντοκιμαντέρ, «Από όλες τις ταινίες που έχω κάνει ποτέ, αυτή είναι η μία που παίρνει τους ανθρώπους να μιλούν περισσότερο. Για κάθε ένα άτομο που βλέπει το Earthlings, θα πει τρία.» Ο φιλόσοφος Τομ Ρίγκαν επεσήμανε, "Για όσους παρακολουθήσουν το Earthlings, ο κόσμος δεν θα είναι ποτέ πια ο ίδιος.»

Διακρίσεις

Το 2005, το Earthlings έκανε πρεμιέρα στο Festival Film Artivist, (όπου κέρδισε το βραβείο του Καλύτερου Ντοκιμαντέρ), ακολουθούμενη από το Διεθνές Φεστιβάλ Κινηματογράφου της Βοστώνης, (όπου κέρδισε το Βραβείο του Καλύτερου Περιεχομένου), και στο Φεστιβάλ του Σαν Ντιέγκο, (όπου κέρδισε το βραβείο του καλύτερο Ντοκιμαντέρ, καθώς και το Ανθρωπιστικό Βραβείο στο Φοίνιξ για το έργο του για την ταινία).
Δημοκρατία της Βοσνίας και Ερζεγοβίνης

Ιστορία

Οι κοινοβουλευτικές εκλογές του 1990 οδήγησαν σε μια εθνική συνέλευση που κυριαρχείται από τρία εθνοτικά εδραιωμένα κόμματα, τα οποία είχαν διαμορφώσει έναν χαλαρό συνασπισμό για να εξαφανίσουν τους κομμουνιστές από την εξουσία. Η Κροατία και οι μεταγενέστερες δηλώσεις ανεξαρτησίας της Σλοβενίας και ο πόλεμος που ακολούθησε έθεσαν τη Βοσνία και Ερζεγοβίνη και τους τρεις λαούς της σε μια δύσκολη θέση. Σημαντική διάσπαση σύντομα εξελίχθηκε στο ζήτημα του κατά πόσο θα παραμείνει στη Γιουγκοσλαβική Ομοσπονδία (που ευνοείται με συντριπτική πλειοψηφία στους Σέρβους) ή θα επιδιώξει την ανεξαρτησία (που ευνοείται με συντριπτική πλειοψηφία από τους Βόσνιους και τους Κροάτες). Μια δήλωση κυριαρχίας τον Οκτώβριο του 1991 ακολούθησε δημοψήφισμα για ανεξαρτησία από τη Γιουγκοσλαβία τον Φεβρουάριο και τον Μάρτιο του 1992. Το δημοψήφισμα μποϊκοτάρεται από τη μεγάλη πλειοψηφία των Σερβοβόσνιων, δηλαδή με ψηφοφορία 64%, το 99% των οποίων ψήφισε υπέρ της πρότασης, η Βοσνία και Ερζεγοβίνη έγινε ανεξάρτητο κράτος.
Ενώ συζητείται το πρώτο ατύχημα του πολέμου, σημαντικές σερβικές επιθέσεις άρχισαν τον Μάρτιο του 1992 στην ανατολική και τη βόρεια Βοσνία. Μετά από μια τεταμένη περίοδο κλιμάκωσης των εντάσεων και των σποραδικών στρατιωτικών περιστατικών, άρχισε ανοιχτός πόλεμος στο Σεράγεβο στις 6 Απριλίου. Η διεθνής αναγνώριση της Βοσνίας-Ερζεγοβίνης σήμανε ότι ο Γιουγκοσλαβικός Λαϊκός Στρατός (JNA) αποχώρησε επισήμως από την επικράτεια της δημοκρατίας, αν και τα μέλη των Σερβοβόσνιων προσχώρησαν απλώς στον Στρατό της Σερβικής Δημοκρατίας της Βοσνίας. Ένοπλες και εξοπλισμένες από τα αποθέματα της JNA στη Βοσνία, υποστηριζόμενη από εθελοντές, οι επιθέσεις της Σερβικής Δημοκρατίας της Βοσνίας το 1992 κατάφεραν να τοποθετήσουν μεγάλο μέρος της χώρας υπό τον έλεγχό της. Μέχρι το 1993, όταν ξέσπασε η σύγκρουση μεταξύ Κροατίας και Βοσνίας μεταξύ της κυβέρνησης του Σεράγεβο και της Κροατίας του Ερζέγ-Βοσνίας, περίπου το 70% της χώρας ελέγχθηκε από τους Σέρβους.
Τον Μάρτιο του 1994, η υπογραφή των συμφωνιών της Ουάσινγκτον μεταξύ των Βόσνιων και των Κροατών ηγετών οδήγησε στη δημιουργία μιας κοινής Βοσνιακής-Κροατικής Ομοσπονδίας της Βοσνίας και Ερζεγοβίνης. Αυτό, παράλληλα με τη διεθνή οργή στα σερβικά εγκλήματα πολέμου και τις φρικαλεότητες (κυρίως η γενοκτονία της Σρεμπρένιτσα σε 8.000 Βόσνιους τον Ιούλιο του 1995), βοήθησε να στραφεί η πορεία του πολέμου. Η υπογραφή της συμφωνίας του Ντέιτον στο Παρίσι από τους προέδρους της Βοσνίας-Ερζεγοβίνης (Alija Izetbegović), της Κροατίας (Franjo Tuđman) και της πρώην Γιουγκοσλαβίας (Slobodan Milošević) έθεσε τέλος στις μάχες, εγκαθιστώντας γενικά τη βασική διάρθρωση της σημερινής κατάσταση. Τα τρία χρόνια πολέμου και αιματοχυσίας είχαν αποτέλεσμα μεταξύ 95.000 και 100.000 νεκρούς και πάνω από 2 εκατομμύρια εκτοπισμένους.
Β΄ κατηγορία ποδοσφαίρου ανδρών Κύπρου 1959-60

Σύστημα διεξαγωγής

Το πρωτάθλημα της Β΄ κατηγορία την περίοδο 1959-60 αποτελείτο από δύο ομίλους: τον όμιλο Λεμεσού-Λάρνακας-Πάφου και τον όμιλο Λευκωσίας-Αμμοχώστου-Κερύνειας. Σε κάθε όμιλο οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια κάθε ομίλου ανακηρύχτηκε η ομάδα που συγκέντρωσε τους περισσότερους βαθμούς. Στη συνέχεια, οι πρωταθλήτριες των δύο ομίλων έδωσαν αγώνες μπαράζ με την νικήτρια να ανακηρύσσεται πρωταθλήτρια Β΄ κατηγορίας. 
Η πρωταθλήτρια ομάδα έδωσε αγώνες μπαράζ με την τελευταία ομάδα του πρωταθλήματος Α΄ κατηγορία 1959–60 για μία θέση στη Α΄ κατηγορία 1960–61.

Σύστημα βαθμολόγησης

Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

Αλλαγές σε σχέση με την περίοδο 1957-58

Στο πρωτάθλημα δεν συμμετείχε ο πρωταθλητής της προηγούμενης περιόδου, Ορφέας Λευκωσίας, ο οποίος προβιβάστηκε στην Α΄ κατηγορία 1959-60.

Όμιλος Λεμεσού-Λάρνακας-Πάφου

Στον όμιλο Λεμεσού-Λάρνακας-Πάφου πρωταθλήτρια αναδείχθηκε η Αλκή Λάρνακας.

Όμιλος Λευκωσίας-Αμμοχώστου-Κερύνειας

Στον όμιλο Λευκωσίας-Αμμοχώστου-Κερύνειας πρωταθλήτρια αναδείχθηκε η Ένωσις Αγίων Ομολογητών.

Μπαράζ ανάδειξης πρωταθλητή

Στους αγώνες μπαράζ συμμετείχαν οι πρωταθλήτριες των δύο ομίλων, Αλκή Λάρνακας και Ένωσις Αγίων Ομολογητών. Ο πρώτος αγώνας έγινε στο Παλιό Γ.Σ.Π., έδρα της Ένωσις Αγίων Ομολογητών, στις 26 Ιουνίου 1960 με την Αλκή να κερδίζει 1-6. Ο δεύτερος αγώνας έγινε στο Παλιό ΓΣΖ, έδρα της Αλκής, στις 29 Ιουνίου 1960 με την Ένωση Αγίων Ομολογητών να κερδίζει με 3-4. Η Αλκή στέφθηκε πρωταθλήτρια Β΄ κατηγορίας λόγω καλύτερης διαφοράς τερμάτων.

Μπαράζ για συμμετοχή στην Α΄ κατηγορία

Η πρωταθλήτρια ομάδα, Αλκή Λάρνακα, έδωσε αγώνες μπαράζ με την τελευταία ομάδα του πρωταθλήματος Α΄ κατηγορίας 1959-60, Άρη Λεμεσού. Η νικήτρια ομάδα εξασφάλιζε τη συμμετοχή της στην Α΄ κατηγορία 1960-61 ενώ η ηττημένη θα συνέχιζε στην Β΄ κατηγορία.
Ο πρώτος αγώνας έγινε στις 6 Ιουλίου 1960 στο Παλιό ΓΣΖ, έδρα της Αλκής. Η Αλκή κέρδισε με 5-1. Ο δεύτερος αγώνας έγινε στις 10 Ιουλίου 1960 στο στάδιο ΓΣΟ, έδρα του Άρη. Η Αλκή κέρδισε με 1-3, εξασφαλίζοντας την άνοδο της στην Α΄ κατηγορία.
Ωστόσο, μετά τα μπαράζ, η γενική συνέλευση της ΚΟΠ, με τις ψήφους των ομάδων της Α΄ κατηγορίας, ενέκρινε και την παραμονή του Άρη στην Α΄ κατηγορία. Η απόφαση αυτή προκάλεσε την αντίδραση της ΑΫΜΑ Λευκωσίας, η οποία ήταν η τελευταία μέχρι τότε ομάδα που είχε υποβιβαστεί από την Α΄ κατηγορία στη Β΄ κατηγορία (περίοδος 1955-56), θεωρώντας ότι αδικήθηκε αφού ο υποβιβασμός δεν ίσχυε για όλες τις ομάδες. Η ΑΫΜΑ υπέβαλε αίτημα συμμετοχής στην Α΄ κατηγορία, το οποία έγινε αποδεκτό από τη γενική συνέλευση της ΚΟΠ.